Vladimír Kameš (s. 28. syyskuuta 1964 Kladno, Tšekkoslovakia) on entinen tšekkiläinen jääkiekkoilija, joka nykyisin valmentaa Kladnossa juniorijääkiekkojoukkuetta. Kameš pelasi kaksi kautta Tšekin Extraligassa HC Kladnossa, kunnes siirtyi Suomeen jääkiekon I-divisioonaan, Oulun Kärppiin. Kolmen kauden aikana Kameš voitti kerran I-divisioonan pistepörssin. Suomesta Kameš siirtyi Saksaan, ensin EC Bad Tölziin ja kolmen kauden jälkeen River Rats Geretsriediin, jossa pelattujen neljän kauden jälkeen Kameš lopetti uransa. NHL-seura New Jersey Devils varasi Kamešin vuonna numerolla 149. Kameš oli mukana Tšekkoslovakian jääkiekkomaajoukkueessa vuoden 1985 MM-kisoissa, joissa Tšekkoslovakia voitti kultaa.